Ο Ηρόδοτος, η Πολιτική και η Πρώτη Αθηναϊκή Συμμαχία
Creators: name: Παυλίδου, Ελένη Σάββα
Publisher: name: Aristotle University of Thessaloniki
Year: 2019
Subjects: Ηρόδοτος
Προπαγάνδα
Αθήνα
Herodotus
Propaganda
Athens

description: Σκοπός εκπόνησης της μεταπτυχιακής εργασίας ήταν η ανίχνευση αθηναϊκής προπαγάνδας μέσα στις Ιστορίες του Ηροδότου. Η εργασία αποτελείται από πέντε κεφάλαια, το καθένα από τα οποία προσεγγίζει το ζήτημα μέσα από διαφορετικές οπτικές γωνίες, με στόχο τη σύνδεση αυτών των προσεγγίσεων και την εξαγωγή ενός ισχυρού συμπεράσματος. Στο πρώτο κεφάλαιο έγινε αναφορά και μελέτη σε επιλεγμένα παραδείγματα πηγών από την γραπτή και προφορική παράδοση των Αθηναίων, πηγές τις οποίες είχε χρησιμοποιήσει ο Ηρόδοτος στο έργο του. Μέσα από τη διαδικασία ερμηνείας αυτών των πηγών προέκυψαν και τα ανάλογα συμπεράσματα για τον αυτοπροσδιορισμό των Αθηναίων του 5ου αιώνα μέσα από τις αφηγήσεις του μακρινού τους παρελθόντος. Στο δεύτερο κεφάλαιο το αντικείμενο μελέτης ήταν το πολίτευμα της αθηναϊκής δημοκρατίας και η παρουσίασή του μέσα στο ηροδότειο έργο. Η προσέγγιση του ζητήματος της προπαγάνδας μέσα από την απεικόνιση της αθηναϊκής δημοκρατίας μέσα στις ηροδότειες Ιστορίες έγινε αρχικά για να καταδειχθεί η θερμή υποστήριξη που παρείχε ο ιστορικός σε αυτό το πολίτευμα και κατά δεύτερο λόγο διότι με το τελευταίο έχει καταλήξει να συνδέεται μία ισχυρή οικογένεια αριστοκρατικής καταγωγής της Αθήνας, οι Αλκμεωνίδες, συγγενείς της οποίας βρισκόταν στην εξουσία στα μέσα του 5ου αιώνα. Στο τρίτο κεφάλαιο έγινε η προσέγγιση του ζητήματος της αθηναϊκής προπαγάνδας μέσα από την προσπάθεια κατανόησης του ρόλου της αττικής Τραγωδίας στην αθηναϊκή κοινωνία όπως αυτή διαμορφώθηκε μετά τη λήξη των Περσικών Πολέμων και εξετάστηκε η σύνδεση του Ηροδότου με την Τραγωδία. Στο τέταρτο κεφάλαιο έγινε η απομόνωση και μελέτη των εδαφίων από το ηροδότειο έργο που αναφέρουν την Αθήνα και τους Αθηναίους κατά τη διάρκεια των Περσικών Πολέμων. Πιο συγκεκριμένα, έγινε η ανίχνευση της προπαγάνδας μέσα από την αυτοπροβολή των Αθηναίων στο πλαίσιο των Περσικών Πολέμων όπως επίσης και η στάση την οποία κρατάει ο Ηρόδοτος απέναντι σε αυτή την εικόνα. Στο πέμπτο και τελευταίο κεφάλαιο, τέθηκε το ίδιο το ζήτημα της προπαγάνδας υπέρ των Αθηνών στον Ηρόδοτο και τι έχει ειπωθεί γύρω από αυτό. Στο επίκεντρο βρίσκονται οι διαφορετικές προσεγγίσεις των γεγονότων από τους δύο σημαντικούς ιστοριογράφους του 5ου αιώνα ο ένας εκ των οποίων είναι ο Ηρόδοτος και ο άλλος ο Θουκυδίδης. Ένα ζήτημα που εξετάστηκε περισσότερο ήταν αυτό του γεγονότος της πολιορκίας της Αίγινας από την Αθήνα το 431 π.Χ., στοιχείο που φαίνεται να «αποσιωπάται» στο έργο του Ηροδότου
description: The aim of the present thesis was the study of the issue of athenian propaganda that might exist into Herodotus’ Histories. The essay includes five chapters, each of which has a different approach on the matter through different points of view and the purpose was the combination of these different approaches that will lead to a strong conclusion. On the first chapter, there was an examination of some selected examples of athenian sources, literary and oral, that were used by Herodotus for his account. After the process of interpreting these examples, the conclusions that were drawn had to do with the self-definition of 5th-century Athenians through the narratives of their distant past. On the second chapter, the object of observation was the constitution of the athenian democracy and its representation throughout Herodotus’ account. The approach of the matter of propaganda throughout the representation of athenian democracy into Herodotus’ Histories was an effort to prove that Herodotus was an enthusiast of this particular constitution, with which the powerful athenian family of Alcmeonids, was said to have a past. On the third chapter, the examination was focused on the Attic Tragedy and its role inside the athenian society some years after the Persian Wars. In this particular chapter, the research was focused on the relation between Herodotus and Tragedy. On the fourth chapter, some passages from the Histories were selected and the purpose was to examine the representation of Athens inside the narrative of the Persian Wars. In particular, an effort was made to trace hints of athenian propaganda throughout the self-promotion of Athenians into their own stories of the Persian Wars as well as Herodotus’ opinion on the matter. On the fifth and last chapter, Herodotean propaganda for the sake of Athens was issued openly. In the center of examination there are the different approaches that the two very important historians of the fifth century, Herodotus and Thucydides, had on some incidents. One very important incident that was examined thoroughly was the siege of Aigina from Athens in 431 B.C.E., a fact that seems to be “hushed” in Herodotus’ account